stanford-oval/wikipedia huggingface dataset:
Johanna II (Napoli)
Napolin hallitsijana

Johanna II kohosi Napolin valtaistuimelle Ladislauksen kuoltua lapsettomana vuonna 1414. Johannan valtakautta leimasivat juonittelut, hänen vaihtuvat rakastajansa ja kruununperimykseen liittynyt valtataistelu. Johanna nimitti aluksi suurkamariherraksi rakastajansa Pandolfello Alopon, joka syrjäytti Ladislauksen lähipiiriin kuuluneen kondottieerin Muzio Attendolo Sforzan vallan keskuksesta.
Heinäkuussa 1415 Johanna nai ranskalaisen La Marchen kreivin Jaakko II de Bourbonin, jolle ei annettu kuninkaan arvoa. Tämä järjesti pian kilpailijansa Alopon teloitetuksi, anasti vallan kuningattarelta ja jakoi tärkeitä virkoja ranskalaisille sukulaisilleen. Jaakon teloitettua myös ranskalaisvastaisen opposition johtajan eräät aateliset nousivat kapinaan häntä vastaan. Hänet vangittiin vuonna 1416 ja pakotettiin lähtemään maasta vuonna 1419. Hän kuoli vuonna 1438 fransiskaanimunkkina. Johannan toinenkin avioliitto oli lapseton, joten perillisen löytämisestä tuli tärkeä kysymys.
Napolin joukot oli karkotettu Roomasta Ladislauksen kuoltua, mutta vuonna 1416 Johanna II lähetti Muzio Attendolo Sforzan valtaamaan kaupungin takaisin kilpailevalta kondottieerilta Braccio da Montonelta. Seuraavana vuonna paaviksi valittu Martinus V liittoutui Johannan kanssa, jolloin Johanna palautti Rooman paavin haltuun. Johanna oli nimittänyt Sforzan Napolin suurkonnetaabeliksi, mutta tämä jäi pian suursenesalkiksi nimitetyn Johannan uuden rakastajan ja suosikin Giovanni Caracciolon varjoon. Sforza alkoi tukea kilpailevaa kruununtavoittelijaa, Anjoun herttua Ludvig III:ta, jonka paavi Martinus V kruunasi Napolin kuninkaaksi vuonna 1419.
Johanna tarvitsi liittolaisen Ludvig III:ta vastaan, joten hän kutsui vuonna 1421 avukseen Aragonian kuninkaan Alfonso V:n ja adoptoi tämän kruununperijäkseen, mitä myös Caracciolo oli suositellut. Johannan ja Ludvig III:n välinen sota keskeytyi hauraaseen rauhaan vuonna 1422. Alfonso V alkoi kuitenkin toimia omavaltaisesti. Kun Johanna ja Caracciolo kutsuivat Sforzan takaisin Napoliin, Alfonso vangitsi vuonna 1423 Caracciolon ja piiritti Johannan Castel Capuanon linnaan. Sforza pelasti Johannan, ja he pakenivat yhdessä Aversaan. Alfonsosta tarpeekseen saanut Johanna peruutti samana vuonna tämän adoption ja adoptoikin perillisekseen Ludvig III:n, josta tuli nyt hänen liittolaisensa Alfonsoa vastaan. Alfonso palasi Aragoniaan, mutta hänen armeijansa valtasi uudelleen Napolin kaupungin ja sota kruununperimyksestä jatkui.
Joukko aatelisia murhasi elokuussa 1432 Caracciolon, joka oli kääntynyt Johannaa vastaan. Johanna peruutti Ludvig III:n adoption huhtikuussa 1433 mutta palautti sen voimaan jo saman vuoden kesäkuussa. Taranton ruhtinas Giannantonio Orsini del Balzo puolestaan nostatti kapinan Apuliassa. Ludvig III kuoli lapsettomana marraskuussa 1434 ollessaan kukistamassa tätä kapinaa, joten Johanna tunnusti perillisekseen Ludvigin nuoremman veljen René I:n. Renéstä tuli Napolin kuningas Johannan kuoltua kolmisen kuukautta myöhemmin. Anjoun hallitsijasuku sammui Johannan kuollessa.
Aiheesta muualla

Kuvia tai muita tiedostoja aiheesta Johanna II (Napoli) Wikimedia Commonsissa
Hollannin Grand Prix 2024

|  Hollannin Grand Prix 2024  |
| --- | --- |
 15. osakilpailu 24 osakilpailusta kaudella 2024. 

Päivämäärä:  25. elokuuta 2024
Rata:  Circuit Zandvoort
Sijainti:  Zandvoort, Hollanti
Ratatyyppi:  Moottorirata
Radan pituus:  4,259 km
Kilpailun pituus:  72 kierrosta, 306,587 km
Sää:   Puolipilvinen
Paalupaikka
Kuljettaja:   Lando Norris   (McLaren-Mercedes)
Paaluaika:  1.09,673
Palkintokoroke
Voittaja:   Lando Norris   (McLaren-Mercedes)
Toinen:   Max Verstappen   (Red Bull Racing-Honda RBPT)
Kolmas:   Charles Leclerc   (Ferrari)
Nopein kierros
Kuljettaja:   Lando Norris   (McLaren-Mercedes)
Kierrosaika:  1.13,817 (kierroksella 72)
Hollannin Grand Prix 2024 (virallisesti Formula 1 Heineken Dutch Grand Prix 2024) oli Formula 1 -kauden 2024 15. osakilpailu, joka ajettiin 25. elokuuta Circuit Zandvoortin moottoriradalla Alankomaissa.
Vapaat harjoitukset

Ensimmäisten vapaiden harjoitusten nopein oli McLarenin Lando Norris ennen Red Bullin Max Verstappenia ja Mercedeksen Lewis Hamiltonia.
Mercedeksen George Russell oli toisten vapaiden harjoitusten nopein, McLarenin Oscar Piastri oli toinen ja Hamilton kolmas.
Kolmansissa vapaissa harjoituksissa punaiset otettiin radalle, kun Williamsin Logan Sargeant kolaroi autonsa ratavalliin ja auto syttyi tuleen. Vapaiden harjoitusten nopein oli Alpinen Pierre Gasly, Haasin Kevin Magnussen toinen ja Sauberin Valtteri Bottas kolmas.
Aika-ajot

Norris ajoi paalupaikalle, Verstappen oli toinen ja Piastri kolmas. Williamsin Alexander Albon hylättiin, koska hänen autonsa pohja oli sääntöjenvastainen.
Kilpailu

Norris ajoi kilpailun voittoon ennen Verstappenia ja Ferrarin Charles Leclerciä.
Jesús Chourio

| Jesús Chourio> Henkilötiedot |
| --- | --- |
Koko nimi:  Jesús Danian Chourio Pirela
Syntynyt: 2. tammikuuta 1991 (ikä 33) Maracaibo, Venezuela
Kansalaisuus:   Venezuela
Lentopalloilija
Pituus:  201 cm
Paino:  88 kg
Nyk. joukkue:  VaLePa
Sarja:  Mestaruusliiga
Pelaajaura
Ammattilaisjoukkueet
2013–2014 2014 2014–2015 2015–:  Aragua Zulia CV Teruel VaLePa
Maajoukkueet
:  Venezuela
Jesús Danian Chourio Pirela (s. 2. tammikuuta 1991 Maracaibo) on venezuelalainen lentopalloilija, joka edustaa Mestaruusliigassa pelaavaa Vammalan Lentopalloa. Pelipaikaltaan 201 senttimetriä pitkä ja 88 kilogrammaa painava Chourio on hakkuri. Chourion iskulyönti yltää 345 senttimetriin ja torjuntalyönti 340 senttimetriin.
Chourio siirtyi vuonna 2014 kotimaastaan espanjalaiseen CV Terueliin. Marraskuussa 2015 Suomen Mestaruusliigan VaLePa hankki Chourion Urpo Sivulan loukkaannuttua.
Chourio ylsi Venezuelan lentopallomaajoukkueen harjoittelurinkiin mukaan jo 14-vuotiaana. Hän edusti maataan vuoden 2014 MM-kilpailuissa Puolassa.
IMSA SportsCar Championship -kausi 2022

IMSA SportsCar Championship -kausi 2022 oli IMSA SportsCar Championship -sarjan kausi vuodella 2022.
Autot

Kaudelle 2022 GT Le Mans (GTLM) on korvattu uudella luokalla GT Daytona Pro (GTD Pro). Aiempi GT Daytona -luokka säilyi muuttumattomana. GTD perustuu GT3-sääntöihin.
Kilpailukalenteri

Kauden kilpailut:
| Nro | Kilpailu | Rata | Kesto | Päivämäärä |
| --- | --- | --- | --- | --- |
| 1. | Daytonan 24 tunnin ajo | Daytona International Speedway | 24 tuntia | 26. – 30. tammikuuta |
| 2. | Sebringin 12 tunnin ajo | Sebring International Raceway | 12 tuntia | 16. – 19. maaliskuuta |
| 3. | Long Beachin Grand Prix | Long Beachin katurata | 100 minuuttia | 8. – 10. huhtikuuta |
| 4. |  | Laguna Seca | 2 tuntia 40 minuuttia | 29. huhtikuuta – 1. toukokuuta |
| 5. | Mid-Ohio Grand Prix | Mid-Ohio Sports Car Course | 2 tuntia 40 minuuttia | 13. – 15. toukokuuta |
| 6. |  | Raceway at Belle Isle Park | 100 minuuttia | 3. – 4. kesäkuuta |
| 7. | Watkins Glenin 6 tunnin ajo | Watkins Glen International | 6 tuntia | 23. – 26. kesäkuuta |
| 8. | Chevrolet Grand Prix | Canadian Tire Motorsport Park | 2 tuntia 40 minuuttia | 1. – 3. heinäkuuta |
| 9. |  | Lime Rock Park | 2 tuntia 40 minuuttia | 15. – 16. heinäkuuta |
| 10. |  | Road America | 2 tuntia 40 minuuttia | 4. – 7. elokuuta |
| 11. |  | Virginia International Raceway | 2 tuntia 40 minuuttia | 26. – 28. elokuuta |
| 12. | Petit Le Mans | Road Atlanta | 10 tuntia | 28. syyskuuta – 1. lokakuuta |
Iso-Säkylä

Isosäkylän koulu Iso-Säkylän kunnanosassa.
Iso-Säkylä on kunnanosa Säkylässä. Kunnanosan rajaavat Uudenkylän kunnanosa luoteessa, seututie 204 koillisessa, kunnan keskusta kaakossa, sekä Pyhäjärvi lounaassa. Iso-Säkylässä sijaitsee monia palveluja, kuten Isosäkylän koulu (ala-aste), vuosina 2010–2011 saneerattu yhteiskoulu, autokoulu, "Säkylähalli" (urheiluhalli), Isosäkylän liikuntapuisto ja jäähalli. Iso-Säkylän läpi kulkee Euraan asti menevä nähtävyystieksi luokiteltu Rantatie, joka on yksi alueen vilkkaimmista teistä.
Jesús Arellano

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José de Jesús Arellano Alcocer
Syntymäaika: 8. maaliskuuta 1973 (ikä 51)
Syntymäpaikka: Monterrey, Meksiko
Pelipaikka: keskikenttäpelaaja
Pituus: 171 cm
Seurat
| Vuodet | Seura | O | (M) |
| 1992–1997 | Monterrey | 105 | (10) |
| 1997–1999 | Guadalajara | 62 | (12) |
| 2000–2011 | Monterrey | 269 | (2) |
| Yhteensä | Yhteensä | 436 | (55) |
Maajoukkue
| 1996–2006 | Meksiko | 70 | (7) |
 Seurajoukkueuran tilastot kattavat vain kansalliset sarjat.
| Mitalit> Maa:   Meksiko.Miesten jalkapallo.CONCACAF Gold Cup  | Mitalit> Maa:   Meksiko.Miesten jalkapallo.CONCACAF Gold Cup  | Mitalit> Maa:   Meksiko.Miesten jalkapallo.CONCACAF Gold Cup  | Maa:   Meksiko> Miesten jalkapallo. |
| --- | --- | --- | --- |
|  Kultaa | Yhdysvallat ja Meksiko 2003 |  |  |
| Copa América  | Copa América  | Copa América  |  |
|  Hopeaa | Kolumbia 2001 |  |  |
| Maanosaliittojen cup  | Maanosaliittojen cup  | Maanosaliittojen cup  |  |
|  Kultaa | Meksiko 1999 |  |  |
José de Jesús Arellano Alcocer (s. 8. maaliskuuta 1973 Monterrey, Meksiko) on meksikolainen uransa lopettanut jalkapalloilija. Pelipaikaltaan hän oli keskikenttäpelaaja.
Arellano pelasi koko ammattilaisuransa Meksikon Primera Divisiónissa, jossa hän edusti kahta seuraa – Monterreytä ja Guadalajaraa. Arellanon pääsarjaura alkoi Monterreyssä kaudella 1993–1994 ja päättyi samassa seurassa kaudella 2010–2011. Hän voitti Monterreyssä Clausura-mestaruuden 2003 sekä Apertura-mestaruudet 2009 ja 2010. Yhteensä Arellano pelasi Meksikon pääsarjassa 436 ottelua, joissa hän teki 55 maalia.
Meksikon maajoukkueessa Arellano pelasi 70 ottelua ja teki seitsemän maalia vuosina 1996–2004 ja 2006. Hän oli mukana MM-kilpailuissa 1998, 2002 ja 2006, CONCACAF Gold Cupissa 2000 ja 2003, Copa Américassa 2001 ja 2004, Maanosaliittojen cupissa 1999 sekä olympialaisissa 1996. Näissä turnauksissa Arellano saavutti Maanosaliittojen cupin voiton 1999, Copa América -hopeaa 2001 sekä CONCACAF Gold Cupin voiton 2003.
Iida Ketola

Iida Annastiina Ketola-Korppila (s. 1990) on suomalainen mediapersoona, kampaamoyrittäjä ja radiojuontaja.
Iida Ketolan ura alkoi kesäkuussa 2009 MTV:n Rantalentis-ohjelman juontajana. Syksyllä 2009 hän osallistui Subilla nähtyyn Big Brother -ohjelmaan. Sen jälkeen hän on esiintynyt useissa TV-formaateissa ja ollut usean lehden kannessa.
Vuonna 2012 Ketola osallistui Viidakon tähtöset -sarjan ensimmäiselle tuotantokaudelle. Ketola on osallistunut myös julkkiksena Kaksi julkkista ja yhdet häät -ohjelmaan vuonna 2013 sekä Starat lastenvahteina -ohjelmaan. Ketola esiintyy myös Suomen rikoshistorian ratkaisemattomia rikoksia esittelevässä Ratkaisematon tapaus Suomi -tv-sarjan jaksossa, jossa hän kertoo tulleensa joulukuussa 2019 taksinkuljettajan raiskaamaksi matkallaan kotiinsa.
Ketola avioitui mediapersoona Renne Korppilan kanssa vappuna 2016. Pari erosi vuonna 2021.  Vuonna 2015 he tekivät yhteistä aamuradio-showta NRJ:llä, ja elokuussa 2016 he alkoivat juontaa uutta ohjelmaa Sanoman radiokanavien suoratoistopalvelu Suplassa.
Aiheesta muualla

Iida Ketolan blogi Iltalehdessä (Arkistoitu – Internet Archive)
Twitter-tili
Jean-Jacques Dortous de Mairan

Jean-Jacques Dortous de Mairan (26. marraskuuta 1678 – 20. helmikuuta 1771) oli ranskalainen geofyysikko, tähtitieteilijä ja kronobiologisti. Hän syntyi Béziersissa 26. marraskuuta 1678. De Mairan menetti isänsä, François Dortous, 4-vuotiaana ja äitinsä 16-vuotiaana. Elämänsä aikana hänet valittiin moniin tieteellisiin seuroihin ja teki tärkeitä löytöjä monilla aloilla mukaan lukien muinaisissa teksteissä ja tähtitieteessä. Hänen havaintonsa ja kokeensa myös inspiroi biologisen sisäisen kellon tutkimisen. Hän kuoli 92-vuotiaana keuhkokuumeeseen Pariisissa 20. helmikuuta 1771.
Iida-Maria Heinonen

| Iida-Maria Heinonen> Henkilötiedot |
| --- | --- |
Syntynyt: 29. toukokuuta 1987 (ikä 37) Helsinki
Ammatti:  näyttelijä
Näyttelijä
Aktiivisena:  2012–
Merkittävät roolit:  Juice Syke
Aiheesta muualla
IMDb 
Elonet
Iida-Maria Heinonen (s. 29. toukokuuta 1987 Helsinki) on suomalainen näyttelijä. Hän on valmistunut teatteritaiteen maisteriksi Teatterikorkeakoulusta vuonna 2013. Hän on tullut tunnetuksi muun muassa naispääroolistaan elokuvassa Juice sekä televisiosarjoista Downshiftaajat, Presidentti ja Pohjolan laki. Vuodesta 2020 hän on näytellyt Sonja Salmea televisiosarjassa Syke.
Aiheesta muualla

Iida-Maria Heinonen Internet Movie Databasessa. (englanniksi)
Iida-Maria Heinonen Elonetissä.
Iida-Maria Heinonen suomalaisen teatterin Ilona-tietopankissa
Iida-Maria Heinosen profiili Näyttelijäliiton sivuilla
Inka Lippojoki

Inka Lippojoki (s. 28. marraskuuta 2002) on suomalainen salibandyn pelaaja, pelipaikaltaan hyökkääjä. Hän on edustanut Naisten Salibandyliigassa eli nykyisessä F-liigassa helsinkiläistä EräViikinkejä kaudesta 2018–2019 alkaen. Hän on pelannut liigassa kauden 2021–2022 runkosarjan loppuun mennessä 54 runkosarjaottelua, joissa hän on tehnyt 13 maalia ja antanut 13 maalisyöttöä, sekä seitsemän pudotuspeliä, joissa hän on tehnyt kaksi maalia ja saanut yhden syöttöpisteen.
Lippojoki voitti alle 19-vuotiaiden maailmanmestaruuden vuonna 2021.
Hollannin TT-ajot 1949

|  Hollannin TT-ajot 1949 |
| --- | --- |
 3. osakilpailu 6 osakilpailusta kaudella 1949. 

Päivämäärä:  9. heinäkuuta 1949
Sijainti:  TT Circuit Assen, Alankomaat
Hollannin TT-ajot 1949 oli ratamoottoripyöräilyn MM-sarjan kauden 1949 kolmas osakilpailu. Se ajettiin 9. heinäkuuta TT Circuit Assenilla Alankomaissa.
Tulokset > 500cc

| Sija | Kuljettaja | Valmistaja | Aika | Pisteet |
| --- | --- | --- | --- | --- |
| 1 |  Nello Pagani | Gilera | 1.47.32,7 | 11 |
| 2 |  Leslie Graham | AJS | +13,1 | 8 |
| 3 |  Arciso Artesiani | Gilera | +1.03,9 | 7 |
| 4 |  Artie Bell | Norton | +2.38,7 | 6 |
| 5 |  Johnny Lockett | Norton | +4.47,9 | 5 |
| 6 |  Harold Daniell | Norton | +6.48,2 |  |
| 7 |  Umberto Masetti | Gilera |  |  |
| 8 |  Harry Hinton | Norton |  |  |
| 9 |  Oscar Clemencich | Gilera |  |  |
| 10 |  Enrico Lorenzetti | Moto Guzzi |  |  |
| 11 |  Drikus Veer | Triumph |  |  |
| 12 |  Oliver Scott | Norton |  |  |
Tulokset > 350cc

| Sija | Kuljettaja | Valmistaja | Aika | Pisteet |
| --- | --- | --- | --- | --- |
| 1 |  Freddie Frith | Velocette | 1.47.52,0 | 10 |
| 2 |  Bob Foster | Velocette | +1,9 | 8 |
| 3 |  Johnny Lockett | Norton | +1.56,9 | 7 |
| 4 |  David Whitworth | Velocette | +2.05,1 | 6 |
| 5 |  Eric McPherson | Velocette | +2.50,7 | 5 |
| 6 |  Ted Frend | AJS | +3.10,3 | 1 |
| 7 |  Artie Bell | Norton |  |  |
| 8 |  Reg Armstrong | AJS |  |  |
| 9 |  Frank Fry | Velocette |  |  |
| 10 |  Harry Hinton | Norton |  |  |
| 11 |  Wilf Sleightholme | AJS |  |  |
| 12 |  Bill Petch | AJS |  |  |
Tulokset > 125cc

| Sija | Kuljettaja | Valmistaja | Aika | Pisteet |
| --- | --- | --- | --- | --- |
| 1 |  Nello Pagani | FB-Mondial | 1.02.38,8 | 11 |
| 2 |  Oscar Clemencich | MV Agusta | +48,3 | 8 |
| 3 |  Carlo Ubbiali | FB-Mondial | +1.02,0 | 7 |
| 4 |  Franco Bertoni | MV Agusta | +1.42,3 | 6 |
| 5 |  Giuseppe Matucci | MV Agusta | +5.09,0 | 5 |
| 6 |  Toon van Zutphen | Eysink |  |  |
| 7 |  Jan Rietveld | DMF |  |  |
| 8 |  Kees Huybregts | Eysink |  |  |
| 9 |  N. C. Luybregts | CZ |  |  |
| 10 |  Gijs Lagerweij | Sparta |  |  |
| 11 | H. Verhagen | Eysink |  |  |
| 12 |  José Maria Llobet | Montesa |  |  |
Aiheesta muualla

Dutch TT 500cc motogp.com. Viitattu 9.7.2023. (englanniksi)
Dutch TT 125cc motogp.com. Viitattu 9.7.2023. (englanniksi)
Moottoripyöräilyn Grand Prix -kausi 1949
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Mansaari |  Sveitsi |  Alankomaat |  Belgia |  Ulster |  Italia |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Jessica Kelley

Jessica Kelley (s. 5. lokakuuta 1982) on yhdysvaltalainen alppihiihtäjä.
Hän kisasi ensimmäistä kertaa alppihiihdon maailmancupissa Park Cityssä 28.11.2003. Kelleyn paras maailmancupin sijoitus on 17:s sija Sierra Nevadan suurpujottelusta 24. helmikuuta 2007. Yhdysvaltain mestaruuskisoissa Kelley on voittanut hopeaa ja pronssia suurpujottelussa sekä nuorten MM-kisoissa vuonna 2002 hopeaa suurpujottelussa.
Jalkalentopallo

Jalkalentopalloa Brasiliassa
Jalkalentopallo (port. Futevôlei) on Brasiliassa kehitetty joukkuepalloilulaji, jossa yhdistyy rantalentopallon ja jalkapallon ominaisuuksia.
Historiaa

Jalkalentopallon kehitti vuonna 1965 Octavio de Moraes -niminen mies Rio de Janeiron Copacabanalla. Alun perin joukkueeseen kuului viisi pelaajaa, mutta määrä tiputettiin nykyiseen kahteen, sillä viidellä pelaajalla pallo putosi kenttään todella harvoin. Useat menestyneet brasilialaiset jalkapalloilijat ovat jossain vaiheessa uraansa pelanneet jalkalentopalloa. Tällaisia pelaajia ovat muun muassa Romário, Edmundo, Ronaldo, Ronaldinho, Júnior ja Edinho.
Säännöt

Jalkalentopalloa pelataan rantalentopallokentällä, mutta palloa saa koskettaa jalkapallon tapaisesti ainoastaan jalallaan, päällään tai rinnallaan. Joukkue saa pisteen, mikäli se iskee pallon vastustajan kenttään. Yksi ottelu koostuu usein kolmesta erästä, eli ensimmäinen joukkue, joka saavuttaa kaksi erävoittoa vähintään kahden pisteen marginaalilla, voittaa. Joskus pelataan ainoastaan yksi erä ennalta määrättyyn pistemäärään saakka. Verkko on kansainvälisten sääntöjen mukaan 2,2 metrin korkeudessa. Kentän pituus on 18 metriä ja leveys yhdeksän metriä.
Pallo on hieman pehmeämpi versio jalkapallosta.
Kilpailut

Yhdysvalloissa on olemassa jalkalentopallon ammattilaissarja, Pro Footvolley Tour. Vuonna 2011 käytiin lajin ensimmäiset MM-kilpailut. MM-kilpailuissa joukkueeseen kuuluu neljä pelaajaa. Jalkalentopallo on ehdolla myös näytöslajiksi vuoden 2016 kesäolympialaisiin, jotka järjestetään lajin syntykaupungissa Rio de Janeirossa.
Illiers-Combray

| Illiers-Combray |
| --- | --- |

 Illiers-Combray
 Koordinaatit: 48°18′04″N, 1°14′54″E 
Valtio:   Ranska
Alue:  Centre-Val de Loire
Departementti:  Eure-et-Loir
Arrondissementti:  Chartres
Kantoni:  Illiers-Combray
Hallinto:  
 – Pormestari:  Jean-Claude Sédillot
Pinta-ala:  
 – Kokonaispinta-ala:  33,60 km²
Korkeus:  144–204 m
Väkiluku (1999):  3 226
 – Väestötiheys:  96,0 as./km²
Aikavyöhyke:  UTC+1
 – Kesäaika:  UTC+2
INSEE-koodi:  28196
Infobox OKVirheellinen NIMI-arvo: 
Illiers-Combray on kunta Ranskassa, Eure-et-Loirin departementissa ja Centre-Val de Loiren hallinnollisella alueella. Kunnan asukkaat kutsuvat itseään nimellä Isleriens.
Nimi

Illiers-nimen alkuperä tulee nimen Hilaire muunnoksista, kuten esimerkiksi Hilarius. Kunnan seurakunnan suojeluspyhimys onkin pyhä Hilarius, joka oli Poitiers'n piispana vuosina 353–367.
Kunnan nimenmuutos tuli ajankohtaiseksi, kun vietettiin Marcel Proustin syntymän satavuotismuistoa. Hän oli kirjasarjassaan Kadonnutta aikaa etsimässä kuvannut kaupunkia hyvin yksityiskohtaisesti Combray-nimisenä.
Nimenmuutos päätettiin Ranskan tasavallan presidentin asetuksella 29. maaliskuuta 1971. Asetus julkaistiin virallisella lehdessä 7. huhtikuuta samana vuonna ja se siis tuli viralliseksi kylän nimeksi 8. huhtikuuta. Ennen nimenmuutosta kunta oli tunnettu siis nimellä Illiers, joka nimi on vieläkin käytössä ihmisten jokapäiväisessä kielentäytössä.
Maantiede

Illiers-Combray sijaitsee Loir-joen vasemmalla rannalla. Se on 25 kilometriä lounaaseen Chartresin kaupungista. Proust kuvaa kirjassaan pitkälti matkan taittumista juuri noiden kahden kunnan välillä. Kaupunki on myös noin 20 kilometriä Châteaudunin kaupungista pohjoiseen.
Historia

Illiers on yksi vanhimmista Chartresin alueen vapaaherrakunnista. Illiersin vapaaherroilla oli erityinen oikeus kantaa Chartresin piispaa tämän saapuessa juhlallisesti kaupunkiin. Floren d’Illiers oli kuningas Kaarle VII:n aikana yksi Jeanne d'Arcin uskollisimpia aseveljiä, ja hän oli mukana taisteluissa Bourgesin kaupungin palauttamiseksi englantilaisilta.
Saksan–Ranskan sodan aikaan 1870–1871 Illiers oli miehitettynä.
Vanhat kaupunginmuurit ovat kadonneet. Vanhasta linnoituksesta on näkyvillä vaivoin tunnistettavia jäänteitä.
Taloushistoria

Malte-Brun kertoo myös, että Illiers oli «yksi departementin kaikkein aktiivisimmista kaupallisista keskuksista. Siellä oli viidet vuosittaiset markkinat, verkatehdas, trikootehdas, useita tiilitehtaita ja siellä oli myös merkittävää vehnän ja nautakarjan kauppaa».
Kahdeksan vuosikymmentä myöhemmin ”Grand Larousse encyclopédique” (osa 6, heinäkuussa 1962) totesi, kun oli kyse Iliersistä, että siellä oli pellavan käsittelyä ja konepajateollisuutta.
Väestö

| v>  1882 | 1962 | 1968 | 1975 | 1982 | 1990 | 1999 |
| --- | --- | --- | --- | --- | --- | --- |
| 2 997 | 2 853 | 2 971 | 3 407 | 3 333 | 3 329 | 3 226 |
Vuodesta 1962 joidenkin asukkaiden kaksinkertainen laskeminen on poistettu
Kuuluisuudet

Marcel Proust vietti kaupungissa lapsuutensa. Hän oli asui tällöin isänsä sisaren Elisabeth Proustin (1828–1886) luona, joka oli avioliittossa Jules Amiot’n (1816–1912) kanssa. Proust myös oli Combray-nimen luoja.
Kirjailija Christophe Ferré on viettänyt myös osan lapsuuttaan Illier-Combrayssa. Hänen isoisälleen Léon Ferrélle, joka toimi kunnan määrinä useita vuosikymmeniä, on omistettu kylän keskuskatu.
Nähtävyydet

Saint-Jacquesin kirkko, rakennettu ja laajennettu 1300-, 1400-, ja 1500-luvuilla. Kunnan omistuksessa. Luokiteltu asetuksella 13. huhtikuuta 1907 historialliseksi monumentiksi.
Illiersin vanhan linnan sisäänkäyntipaviljonki, 1500 luvulta. Yksityisomistuksessa. Luetteloitu asetuksella 22. maaliskuuta 1939 historiallisten monumenttien lisälistalle.
Pré-Catelan puutarha, muodostettu vuonna 1850 tai vuoden 1870 jälkeen lähteistä riippuen. Puutarhan rahoitti Marcel Proustin tädin aviomies Jules Amiot. Kunnan omaisuutta. Luokiteltu asetuksella 12. joulukuuta 1946 historialliseksi monumentiksi. Puutarha on asetuksella 9. maaliskuuta 1999 luokiteltu myös erityiseksi historialliseksi monumentiksi, sillä Marcel Proust kuvaa sitä kirjassaan Tansonvillen puistona.
Léonie-tädin talo, jossa Marcel Proust oleskeli virailujensa aikana. Yksityisomistuksessa, asetuksella 19. heinäkuuta 1977 määritelty historialliseksi monumentiksi.
Mirougrainin julkisivu ja kattorakennelma, jotka ovat vuodelta 1886. Yksityisomistuksessa, asetuksella 26. heinäkuuta 1977 luokiteltu historialliseksi monumentiksi.
Kirjallisuutta

Lucien Goron; Le Combray de Marcel Proust et son horizon (Conférence prononcée à la Faculté des lettres de Toulouse, le 17 janvier 1948.) Toulouse. Päiväämätön.
Aiheesta muualla

Illiers-Combrayn kunnan viralliset sivut
Illiers-Combray Institut Géographique Nationalin sivuilla[vanhentunut linkki]
Illiers-Combray l'Inseen sivuilla[vanhentunut linkki]
Illiers-Combray Quidin sivuilla[vanhentunut linkki]
Lähinnä Illiers-Combrayta olevat kunnat[vanhentunut linkki]
Illiers-Combray paikantaminen Ranskan kartalta[vanhentunut linkki]
Illiers-Combray kartaa Mapquestin sivuilla
Luettelo kirjan paikoista (ranskaksi)